Tiedote huoltajille 6.4.2020

**LEIKKIPUISTOJEN VÄLIPALAMAKSUN JA PERUSOPETUKSEN KOULULAISTEN ILTAPÄIVÄTOIMINNAN ASIAKASMAKSUJEN HYVITTÄMINEN**

**Leikkipuistojen iltapäivätoiminnan välipalamaksujen hyvittäminen**

Leikkipuistojen iltapäivätoimintaa järjestetään lähiopetukseen osallistuville 1.-3.luokkien ja erityisen tuen päätöksellä oleville lapsille koronavirustilanteesta huolimatta. Hallituksen linjauksen mukaisesti vahva suositus kuitenkin on, että ne perheet, jotka voivat, hoitavat lapset kotona.

**Leikkipuistojen iltapäivätoiminnan välipalamaksut: Mikäli palvelua ei ole käytetty, hyvitetään maksut täysimääräisesti poissaolosuosituksen voimassaolon ajan. Maaliskuun asiakasmaksusta peritään 50 prosenttia.**

Valtioneuvoston ohjeistus poikkeusoloista jatkuu nykyisillä päätöksillä 18.3.-13.5.2020 asti.

**Perusopetuksen iltapäivätoiminnan asiakasmaksujen hyvittäminen**

Perusopetuksen aamu- ja iltapäivätoimintaa järjestetään lähiopetukseen osallistuville 1.-2.luokkien ja erityisen tuen päätöksellä oleville lapsille koronavirustilanteesta huolimatta. Hallituksen linjauksen mukaisesti vahva suositus kuitenkin on, että ne perheet, jotka voivat, hoitavat lapset kotona.

**Helsingin kaupungin omien iltapäivätoiminta ryhmien ja avustettavien palveluntuottajien ryhmien asiakasmaksut hyvitetään poissaolosuosituksen ajalta seuraavasti:**

**Maaliskuu:**

Maaliskuulta peritään 50 % asiakasmaksu.  
Huoltajille hyvitetään jo maksetusta maaliskuun asiakasmaksusta 50%.

**Huhtikuu:**

Laskutetaan normaalisti niitä huoltajia, joiden lapsi osallistuu toimintaan kokoaikaisesti. Jos lapsi ei poikkeustilanteesta johtuen osallistu huhtikuussa toimintaan, niin toiminnasta ei peritä asiakasmaksua.

**Toukokuu:**

Valtioneuvoston ohjeistus poikkeusoloista jatkuu nykyisillä päätöksillä 13.5. asti.

Laskutetaan normaalisti niitä huoltajia, joiden lapsi osallistuu toimintaan kokoaikaisesti. Jos lapsi ei poikkeustilanteesta johtuen osallistu toukokuussa toimintaan, niin toiminnasta ei peritä asiakasmaksua.

Mahdollisista perheen tulotilanteeseen liittyvistä muutoksista tulee ilmoittaa mahdollisimman pian kasvatuksen ja koulutuksen toimialalle. Asiakasmaksun tarkistamisessa huomioon otettavat tositteet (esimerkiksi lomautus- ja irtisanomistositteet) toimitetaan kasvatuksen ja koulutuksen toimialan varhaiskasvatuksen asiakasmaksuihin. Myös työttömyyskassasta tai Kelasta saatu päivärahapäätös tulee toimittaa asiakasmaksun tarkistamista varten.

Tulotiedot toimitetaan asiakasmaksuihin joko postitse tai turvasähköpostilla. Mikäli haluat toimittaa tiedot turvasähköpostilla, niin tästä linkistä voit lähettää turvasähköpostilla:

<https://securemail.hel.fi/?recipient=varhaiskasvatus.maksut@hel.fi>

Viestissä tulee mainita myös lapsen iltapäivätoiminnan toimintapaikka ja järjestäjä.

**Hanna Linna Leena Palve-Kaunisto**  
Päällikkö Palveluvastaava  
Leikkipuistotoiminta Koululaisten iltapäivätoiminta

**Lisätietoja:**Varhaiskasvatuksen asiakasmaksut (tulotositteet, asiakasmaksujen tarkistaminen)  
Kasvatuksen ja koulutuksen toimiala   
Puhelinaika on ma-pe klo 9-11 puh. 09 310 8600 (vaihde)   
[varhaiskasvatus.maksut@hel.fi](mailto:varhaiskasvatus.maksut@hel.fi)  
Käyntiosoite: Töysänkatu 2 D, 00510 Helsinki  
Postiosoite: PL 51301, 00099 Helsingin kaupunki

Varhaiskasvatuksen laskutus (eräpäivän siirto ja perintä)  
Helsingin kaupunki/Taloushallintopalvelut   
puh. 09 310 25300, fax 31025355  
[talpa.asiakaspalvelu@hel.fi](mailto:talpa.asiakaspalvelu@hel.fi)